**சூலு தீவுக்கூட்டம்** (ஆங்கிலம்: *Sulu Archipelago*; தவுசூக்: سُوگْ ஜாவி: كڤولاوان سولو பிலிப்பினோ: (*Kapuluan ng Sulu*) என்பது பிலிப்பீன்சு நாட்டின் தென்மேற்கில், பசிபிக் பெருங்கடல் பகுதியில் அமைந்துள்ள ஒரு தீவுக்கூட்டம் ஆகும்.

இந்தத் தீவுக்கூட்டம் சுலாவெசி கடல் (*Celebes Sea*) பகுதியின் வடக்கு எல்லையையும்; சுலு கடல் (*Sulu Sea*) பகுதியின் தெற்கு எல்லையையும் உருவாக்குகிறது. சுலு தீவுக்கூட்டம் சில சமயங்களில் பசுல்தா (Basulta) என்றும் குறிப்பிடப்படுகிறது.

பொது
----

சுலு தீவுக்கூட்டத்தின் மக்கள் தொகை| 

| ஆண்டு | ம.தொ. | ±% |
| --- | --- | --- |
|  1903  | 95,069 | —     |
|  1918  | 1,95,865 | +106.0% |
|  1939  | 3,04,678 | +55.6% |
|  1948  | 3,51,123 | +15.2% |
|  1960  | 4,82,610 | +37.4% |
|  1970  | 5,69,446 | +18.0% |
|  1975  | 5,54,515 | −2.6% |

 | 

| ஆண்டு | ம.தொ. | ±% |
| --- | --- | --- |
|  1980  | 7,56,646 | +36.5% |
|  1990  | 9,36,483 | +23.8% |
|  1995  | 10,82,484 | +15.6% |
|  2000  | 12,74,813 | +17.8% |
|  2007  | 17,96,521 | +40.9% |
|  2010  | 14,76,019 | −17.8% |
|  2015  | 16,74,813 | +13.5% |

 |
| ஆதாரம்: Philippine Statistics Authority (2015) |

சுலு தீவுக்கூட்டம் மிண்டனாவோ (*Mindanao*) தீவுக் குழுவிற்குள் உள்ளன. இந்தத் தீவுக் குழுவிற்குள் பாசிலான், சூலு, தாவி தாவி மாநிலங்கள் உள்ளன. இந்தத் தீவுக்கூட்டம் போர்னியோவுக்கும் பிலிப்பீன்சுக்கும் இடையே ஒரு நிலப் பாலம் அல்ல.

அவ்வாறுதான் பலரும் நினைக்கிறார்கள். மாறாக, இது கடலின் அடிப்பகுதியின் டெக்டோனிக் (*Tectonic*) பெரும் பாறைகளின் நகர்வால் ஏற்பட்ட பாறை முகடுகளாகும் (*Submarine Ridges*).

இப்பகுதியில் உள்ள பெரிய நகராட்சிகள் ஜோலோ (*Jolo*) தீவில் உள்ளன. பலவான் (*Palawan*) எனும் பெரும் தீவு வடக்கில் உள்ளது. மேற்கில் மிண்டனாவோ (*Mindanao*) மாநிலத்தின் சம்பொவாங்கா தீபகற்பம் (*Zamboanga Peninsula*) உள்ளது. அத்துடன் போர்னியோ தீவின் வடகிழக்கில் உள்ள பகுதி முன்பு சூலு சுல்தானகத்தின் பகுதிகளாக இருந்தது.

சுலு தீவுக்கூட்டத்தில் தவுசூக் மொழி (*Tausug Language*) பரவலாகப் பேசப் படுகிறது. யாக்கான் மொழி (*Yakan Language*) பாசிலான் தீவில் (*Basilan Island*) முதன்மையாகப் பேசப்படுகிறது.

வரலாறு
------

1521-இல் பெர்டினென்ட் மகலன் (*Ferdinand Magellan*) என்பவர், கிழக்கு பிலிப்பீன்சு பகுதியில் இருந்த சமர் (*Samar*) எனும் இடத்திற்கு வருகை தந்தார். அதுவே எசுப்பானியக் காலனி ஆதிக்கத்தின் ஆரம்பமாக அமைந்தது. 1543-இல், எசுப்பானிய நாடுகாண் பயணியான ருய் லோபேஸ் டி வில்லாபோஸ் (*Ruy López de Villalobos*) என்பவர் எசுப்பானியாவின் இரண்டாம் பிலிப்பு (*Philip II of Spain*) அரசருக்குக் கௌரவமளிக்கும் பொருட்டு இந்தத் தீவுக் கூட்டத்திற்கு *லாஸ் ஐலாஸ் பிலிப்பினாஸ்* (*Las Islas Filipinas*) எனப் பெயரிட்டார்.

மெக்சிக்கோ நகரத்தில் இருந்து மிகுவெல் லோபேஸ் டி லெகாஸ்பி (*Miguel López de Legazpi*) என்பவரின் வருகையுடன் 1565-இல் இந்தத் தீவுக் கூட்டத்தின் முதலாவது எசுப்பானியக் குடியிருப்பு நிறுவப்பட்டது. பிலிப்பீன்சு 300 ஆண்டுகளுக்கும் மேலாக எசுப்பானியப் பேரரசின் பகுதியாக இருந்தது.

### மயாபாகித்து பேரரசு

சுலு தீவுக்கூட்டம் ஒரு காலத்தில் மயாபாகித்து பேரரசின் (*Majapahit Empire*) ஒரு பகுதியாக இருந்தது. 1365-இல் எழுதப்பட்ட "நகரகிரேதாகமம்" (*Nagarakretagama*) எனும் சாவக நூலின் படி, "சோலோட்" (*Solot*) என்ற பெயரில் சுலு தீவுக்கூட்டம் குறிப்பிடப்பட்டுள்ளது.

அதன் பிறகு, 1578-இல் சுதந்திரம் பெறுவதற்கு முன்பு புரூணை சுல்தானகத்தின் ஒரு பகுதியாக மாறியது.

### எசுப்பானிய இராணுவ ஆக்கிரமிப்பு

சுலு தீவுக்கூட்டத்தின் மீது எசுப்பானியக் கிழக்கிந்தியா (*Spanish East Indies*) ஆட்சியை, எசுப்பானியர்கள் திணிக்கத் தொடங்கியபோது, பல்வேறான மோதல்கள் ஏற்பட்டன. தவிர காலனித்துவ பிலிப்பீன்சு காலத்தின் (1565 - 1946) போது, சூலு சுல்தானகத்திற்கு எதிரான எசுப்பானிய இராணுவ ஆக்கிரமிப்புகள் தொடங்கப்பட்டன.

1899 - 1913-ஆம் ஆண்டுகளில் அமெரிக்காவின் ஆக்கிரமிப்புக்கு எதிராக, தென்மேற்கு பிலிப்பீன்சில் உள்ள மோரோ மக்களின் பகுதிகளில் சுதந்திர இயக்கம் (*Moro Independence Movement*) உருவானது. அதனைத் தொடர்ந்து பற்பல மோரோ கிளர்ச்சிகளும் (*Moro Rebellion*) தோன்றின. இன்றும் தொடர்கின்றன.

மேலும் காண்க
------------

* மலேசியா-பிலிப்பீன்சு எல்லை
* முசுலிம் மிண்டனாவோ தன்னாட்சிப் பகுதி
* அபு சயாப்
* பிலிப்பினோ மக்கள்
* மலுக்கு கடல்
* சாவகக் கடல்

மேற்கோள்
--------

1. ↑  C.Michael Hogan. 2011. "Celebes Sea". In P. Saundry & C. J. Cleveland (eds.). *Encyclopedia of Earth*. National Council for Science and the Environment. Washington, D.C.
2. ↑  William Henry Scott (historian) (1984). "1. Archeology". *Prehispanic Source Materials for the Study of Philippine History*. Quezon City: New Day. பன்னாட்டுத் தரப்புத்தக எண்:971-10-0227-2. .
3. ↑  Wernstedt, Frederick L.; Spencer, Joseph Earle (1967). *The Philippine Island world: a physical, cultural, and regional geography*. University of California Press. பக். 37. பன்னாட்டுத் தரப்புத்தக எண்:978-0-520-03513-3. .
4. ↑  "History of Cebu". Cebu City Tour. பார்க்கப்பட்ட நாள் 22 பெப்ரவரி 2013. `{{cite web}}`: Check date values in: `|accessdate=` (help)
5. ↑  Ring, Trudy; Salkin, Robert M; La Boda, Sharon (January 1996). *International Dictionary of Historic Places: Asia and Oceania*. Taylor & Francis. பக். 160–. பன்னாட்டுத் தரப்புத்தக எண்:978-1-884964-04-6. .

மேலும் படிக்க
-------------

* William Larousse; Pontificia Università gregoriana. Centre "Cultures and Religions." (2001). "Chapter Two. Muslim–Christian Relatrions -- the Moro Wars : 1565–1898". *A local Church living for dialogue: Muslim-Christian relations in Mindanao-Sulu, Philippines : 1965-2000*. Editrice Pontificia Università Gregoriana. பன்னாட்டுத் தரப்புத்தக எண்:978-88-7652-879-8. .

வெளி இணைப்புகள்
---------------

* 

* பொதுவகத்தில் சூலு தீவுக்கூட்டம் தொடர்பாக ஊடகக் கோப்புகள் உள்ளன.

| * பா
* உ
* தொ
பிலிப்பீன்சின் பிராந்தியங்கள் |
| --- |
| லூசோன் | 
* I – இலோகொஸ் பிராந்தியம்
* II – ககயன் பள்ளத்தாக்கு
* III – மத்திய லூசோன்
* IV-A – கலபர்சொன் (தென் தகலாகு பெருநிலம்)
* IV-B – மிமரோபா (தென் தகலாகு தீவுகள்)
* V – பிகோல் பிராந்தியம்
* CAR – கோர்டில்லெரா நிர்வாகப் பிராந்தியம்
* NCR – தேசிய தலைமைப் பிராந்தியம்

 |
| விசயன் தீவுகள் | 
* VI – மேற்கு விசயாசு
* VII – மத்திய விசயாசு
* VIII – கிழக்கு விசயாசு

 |
| மிண்டனாவோ | 
* IX – சம்பொவாங்கா தீபகற்பம்
* X – வடக்கு மின்டனவு
* XI – டவாவோ பிராந்தியம்
* XII – சொக்ஸ்சர்ஜென் (கொடபடோ பிராந்தியம்)
* XIII – கரகா
* ARMM – முசுலிம் மின்டனவு தன்னாட்சிப் பகுதி

 |

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* ஜெர்மனி
* Israel
* அமெரிக்க ஐக்கிய நாடுகள்

 |
| மற்றவை | 
* NARA

 |